— Я хацеў, каб свята храма запомнілася не толькі дарослым, але і дзецям. Мая задача зрабіць наш прыход сапраўднай абшчынай. Хачу паказаць, што і ў царкве і каля яе можа быць цікава, — разважае настаяцель. — Падчас канцэрта неба пачалі зацягваць чорныя хмары, у паветры ўжо пахла дажджом, усхадзіўся вецер. Разумеючы, што зараз пачнецца навальніца, я ў думках пачаў прасіць святую Варвару дапамагчы, каб навальніца адхілілася ад Райцы. Праз некалькі хвілін хмары разышліся, вецер суцішыўся. Пазней я даведаўся, што не толькі я звяртаўся да святой велікамучаніцы, — шмат хто з гасцей таксама прасіў у яе дапамогі. Гэтым Гасподзь яшчэ раз паказаў усім нам, наколькі моцнай і дзейснай бывае сумесная малітва ад усяго сэрца.